Félagasamtök gegna einnig lykilhlutverki á sviði neyðar - og mannúðaraðstoðar . Utanríkisráðuneytið tekur á móti umsóknum um styrki til félagasamtaka tvisvar á ári skv. sérstökum verklagsreglum . Sjá nánar hér Samstarf við félagasamtök ( umsóknir ) Efst á baugi Á árinu 2018 var sérstök áhersla lögð á stuðning við aðgerðir í Sýrlandi og nágrannaríkjum þess sem miða að því að veita sýrlensku flóttafólki nauðsynlega aðstoð . Það er í samræmi við viljayfirlýsingu utanríkis-ráðherra frá 2018 um að Íslandi verji að lágmarki 200 millj. kr. árið 2018 , 225 millj. kr. árið 2019 og 250 millj. kr. árið 2020 til málefnisins . Í október 2018 var rúmlega 12 millj. kr. ráðstafað til OCHA til að takast á við afleiðingar náttúruhamfara í Indónesíu þar sem hrina jarðskjálfta reið yfir með flóðbylgju í kjölfarið . Þá var 100 millj. kr. varið til neyðaraðstoðar í Jemen seint á árinu 2018 . Framlagið skiptist milli tveggja stofnana Sameinuðu þjóðanna sem sinna neyðaraðstoð þar , 50 millj. kr. fóru til WFP til að sporna gegn yfirvofandi hungursneyð og 50 millj. kr. til UNICEF til að vinna að úrbótum í vatnsmálum . Einnig fór 61 millj. kr. til Mannfjöldasjóðs Sameinuðu þjóðanna ( UNFPA ) til að fjölga heilsugæslustöðvum í Jemen , sem veita mæðrum , verðandi mæðrum og ungbörnum neyðarþjónustu og bregðast við bágborinni stöðu kvenna sem orðið hafa fyrir ofbeldi . Jafnframt var brugðist við versnandi ástandi í Venesúela með 30 millj. kr. framlagi til Flóttamannastofnunar Sameinuðu þjóðanna ( UNHCR ) til að aðstoða flóttafólk þaðan í nágrannalöndunum Colombiu , Perú og Ekvador . Þá var brugðist við neyð vegna afleiðinga fellibylsins Idai í Malaví og Mósambík með 25 millj. kr. framlagi til Matvælaáætlunar Sameinuðu þjóðanna ( WFP ) . Frjáls félagasamtök gegna einnig mikilvægu hlutverki á sviði mannúðaraðstoðar og utanríkisráðuneytið tekur á móti umsóknum um styrki til frjálsra félagasamtaka tvisvar á ári , sjá nánar í næsta kafla . Utanríkisráðuneytið hefur gert samning við Slysavarnarfélagið Landsbjörgu um Íslensku alþjóðabjörgunar-sveitina . Enn fremur hafa verið gerðir samningar við tvö palestínsk borgarasamtök en það eru kvennasamtökin WCLAC ( Women‘s Centre for Legal Aid and Counselling ) og heilsugæslusamtökin PMRS ( Palestinian Medical Relief Society ) . Sérstakt samkomulag hefur verið gert við nokkrar mannúðarstofnanir Sameinuðu þjóðanna um að senda sérfræðinga til starfa hjá þeim tímabundið . Á árinu 2018 starfaði sérfræðingur á sviði jafnréttismála hjá WFP í Mósambík . Tveir útsendir sérfræðingar störfuðu fyrir UNRWA , annars vegar í Jórdaníu og hins vegar í Jerúsalem . Þá starfaði sérfræðingur á sviði jafnréttis - og flóttamannamála hjá UN Women í Tyrklandi , sérfræðingur á sviði mannréttinda starfaði á mannréttindaskrifstofu Sameinuðu þjóðanna ( OHCHR ) í Líbanon og fulltrúi á sviði barnaverndar hjá UNICEF í Eþíópíu . Þá var árið 2018 einnig gerður samningur við Alþjóðaheilbrigðismálastofnunina ( WHO ) um útsenda sérfræðinga .